Igor Bobkov

Igor Sergejevitš Bobkov (vene keeles Игорь Сергеевич Бобков; sündinud 2. jaanuaril 1991 Surgutis) on Venemaa jäähokimängija, kes mängib väravavahina KHL-i klubis Kaasani AK Bars.

2009. aastal valis Anaheim Ducksi ta NHL-i draftis 79. valikuna. 2010. aastal suundus ta Põhja-Ameerikasse, liitudes Ontario Hockey League'i (OHL) klubiga London Knights. Hooajal 2011–12 mängis ta OHL-is Kingston Frontenacs. Seejärel mängis ta veel American Hockey League'i klubides Syracuse Crunch ja Norfolk Admirals ning ECHL-i klubis Utah Grizzlies, kuid NHL-i ta ei jõudnud.

2015. aasta augustis liitus ta KHL-i klubiga Vladivostoki Admiral. 2018. aasta mais sõlmis ta kaheaastase lepingu Omski Avangardiga. 2021. aastal võitis ta Avangardiga Gagarini karika. 2021. aasta mais lõpetas Avangard temaga lepingu. Samal kuul sõlmis ta lepingu Ak Barsiga.https://en.khl.ru/news/2021/05/02/484790.html (vaadatud 14.5.2021)

Aastatel 2017, 2019 ja 2020 on ta valitud KHL-i tähtede mängule.

2009. aastal võitis Bobkov Venemaa kuni 18-aastaste koondisega omavanuste maailmameistrivõistlustel pronksmedali. 2011. aastal tuli ta Venemaa kuni 20-aastaste koondisega juunioride maailmameistriks.

 Viited 

 Välislingid 
 Igor Bobkov KHL.ru lehel
 Igor Bobkov hockeydb.com lehel

Kategooria:Venemaa jäähokiväravavahid
Kategooria:Omski Avangardi mängijad
Kategooria:Kaasani Ak Barsi mängijad
Kategooria:Sündinud 1991